 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 564**

(protokols Nr. 20, 21. p.)

**Par Leader projekta “Dažādām paaudzēm izmantojama publiskā telpa Vestienas pagastā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Dažādām paaudzēm izmantojama publiskā telpa Vestienas pagastā”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts iegādāties mobilu, transformējamu skatuves podestu, ko nepieciešamības gadījumā iespējams transformēt par kora podestiem vai brīvā dabā izmantojamu skatuvi 5x6 m. Brīvdabas pasākumu nodrošināšanai mobilajai skatuvei tiks iegādāts aprīkojums – skatuves gaismas un strāvas ģenerators, kā arī nojume 5x10 m. Skatītāju un dalībnieku zonai paredzēts iegādāties 6 gab. pārvietojamus piknika galdus, katrs paredzēts 6 personām.

Projekta attiecināmās izmaksas ir 19 510,00 EUR (deviņpadsmit tūkstoši pieci simti desmit eiro, 00 centi), no tām ELFLA finansējums (70%) – 13 657,00 EUR (trīspadsmit tūkstoši seši simti piecdesmit septiņi eiro, 00 centi), pašvaldības līdzfinansējums (30%) – 5 853,00 EUR (pieci tūkstoši astoņi simti piecdesmit trīs eiro, 00 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Dažādām paaudzēm izmantojama publiskā telpa Vestienas pagastā”,” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 19 510,00 (Deviņpadsmit tūkstoši pieci simti desmit eiro, 00 centi), apmērā, tajā skaitā ELFLA finansējums 13 657,00 EUR (trīspadsmit tūkstoši seši simti piecdesmit septiņi eiro, 00 centi), pašvaldības līdzfinansējums 5 853,00 EUR (pieci tūkstoši astoņi simti piecdesmit trīs eiro, 00 centi).

Domes priekšsēdētājs A. Lungevičs

*Veiba-Lasmane 27817240*